बीमारियों के संबंध में जानकारी देने के निर्देश
श्रीगंगानगर| जिलापरिषद के मुख्य कार्यकारी अधिकारी विश्राम मीणा ने कहा कि सर्दी ठंड के प्रकोप से होने वाली बीमारियों से सचेत रहने के लिए आमजन को आवश्यक जानकारियां देने के निर्देश दिए हैं। मीणा सोमवार को जिला कलेक्ट्रेट सभाकक्ष में आयोजित बैठक में बोल रहे थे। उन्होंने चिकित्सा, पेयजल, विद्युत, वन, पशुपालन तथा कृषि विभाग की प्रगति की जानकारी ली एवं आवश्यक निर्देश दिए। बैठक में बताया कि आरोग्य राजस्थान के तहत 35 कैंप लगाए गए। इनमें 6536 का रजिस्ट्रेशन तथा 3616 की विभिन्न जांच की गई। मीणा ने बताया कि मुख्यमंत्री वसुन्धरा राजे 5 जनवरी के पश्चात श्रीगंगानगर क्षेत्र का दौरा करेंगी। इस संबंध में संबंधित विभागों के लंबित रहे प्रकरणों को जल्द से जल्द निपटाने की कार्रवाई करें। बैठक में एसईपीएचडी, सीएमएचओ डॉ. वीपी असीजा, डॉ. प्रेम बजाज सहित विभिन्न विभागों के अधिकारी उपस्थित थे।
hin_Deva hin_Deva